                                              


                                                        

PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI
	
	


                                                                                                                Bucureşti, 9 martie 2020
                                                                                       Pl-x 671/2019     

      AVIZ

      asupra
Propunerii legislative pentru completarea art.83 din Legea educației naționale nr.1/2011

În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru completarea art.83 din Legea educației naționale nr.1/2011, trimisă cu adresa nr. Pl-x 671 din 10 februarie 2020, înregistrată cu nr.4c-13/48 din 11 februarie 2020.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.91 alin.(8) pct.2 din Regulamentul Camerei Deputaţilor, republicat.

Propunerea legislativă are ca obiect de reglementare completarea art.83 din Legea educației naționale nr.1/2011, cu modificările și completările ulterioare, cu un nou alineat, alin.(11), în scopul reglementării ca începând cu anul școlar 2021-2022, unui post de consilier școlar din cabinetele de asistență psihopedagogică să îi fie alocat un număr de minimum 600 de elevi, respectiv minimum 300 de preșcolari, în cadrul unei unități de învățământ cu personalitate juridică.

Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedința din ziua de 9 martie 2020.

Membrii comisiei au examinat propunerea legislativă supusă avizării, expunerea de motive, avizul favorabil cu observații și propuneri al Consiliului Economic și Social, transmis prin adresa cu nr.64/07.01.2020 şi avizul favorabil cu observaţii şi propuneri al Consiliului Legislativ, transmis prin adresa cu nr.84 din 7 februarie 2020.

Guvernul României nu a transmis un punct de vedere referitor la această inițiativă legislativă. 

Având în vedere faptul că proiectul de lege are implcații asupra bugetului de stat, generând cheltuieli suplimentare fără a se preciza sursa de acoperire, sunt aplicabile dispozițiile art.111 alin.(1) din Constituția României, republicată, fiind astfel obligatoriu punctul de vedere al Guvernului României.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea nefavorabilă a inițiativei legislative, în forma transmisă Comisiei juridice, de disciplină şi imunităţi de către Biroul permanent. Potrivit prevederilor art.15 alin.(1) din Legea nr.500/2002 privind finanțele publice, cu modificările și completările ulterioare, în cazurile în care se fac propuneri de elaborare a unor proiecte de acte normative a căror aplicare atrage micșorarea veniturilor sau majorarea cheltuielilor aprobate prin buget, trebuie să se prevadă și mijloacele necesare pentru acoperirea minusului de venituri sau creșterea cheltuielilor. 
În raport de obiectul şi conţinutul reglementării, propunerea legislativă face parte din categoria legilor organice, fiind incidente prevederile art.73 alin.(3) lit.n) din Constituția României, republicată.

                                     PREŞEDINTE,                          

                     SECRETAR,

                                    Nicușor HALICI                                                  Aida-Cristina CĂRUCERU

Consilier parlamentar,

